Уражвае і тое, як у ЗША ўсе ўдзельнікі культурнага працэсу ўмеюць знаходзіць паміж сабою паразуменне. Таму яны могуць сумесна прасунуць свае ідэі ў муніцыпалітэце. Менавіта талакой жыхары Кліўленда дабіліся таго, каб так званы “грахоўны падатак”, які ідзе ў муніцыпалітэт з продажу цыгарэт, цалкам перанакіроўваўся на развіццё мастацтва. І з пачатку 2000-х недзе 15 — 18 мільёнаў долараў штогод ідзе на падтрымку тэатра ў рэгіёне. Падобныя ініцыятывы для ЗША — стандартная практыка.